laion/Wikipedia-Exotic huggingface dataset:
שגרירות מצרים בלונדון

שגרירות מצרים בלונדון (באנגלית: Embassy of Egypt, London, בערבית מצרית: سفارة مصر, في لندن) היא הנציגות הדיפלומטית של מצרים בממלכה המאוחדת. מצרים מחזיקה בבניינים נוספים בלונדון: קונסוליה כללית ברחוב לאונדס 2, בלגרביה, משרד עיתונות ומידע ברחוב אוקספורד 299, משרד תרבות בצ'סטרפילד גארדנס 4, מייפייר ומשרד רפואי בלונגרידג' רוד 47, ארלז קורט. ב-2011 התקיימו הפגנות מחוץ לשגרירות כחלק מהמחאה נגד חוסני מובארכ. ב-2013 התקיימו הפגנות מחוץ לשגרירות בעקבות העימותים האלימים בקהיר בין תומכיו ומתנגדיו של מוחמד מורסי. הפגנות נוספות באותה השנה התקיימו בשגרירות נגד העלייה במספר התקיפות המיניות נגד נשים במצרים. לוחית מוזהבת בכניסה לשגרירות עם כיתוב בערבית ואנגלית, בראש הלוחית סמל מצרים משרד תרבות מצרי בצ'סטרפילד גארדנס 4 מדיה וקבצים בנושא שגרירות מצרים בלונדון בוויקישיתוף אתר האינטרנט הרשמי של שגרירות מצרים בלונדון "The London Diplomatic List" (PDF). 14 בדצמבר 2013. אורכב מ-המקור (PDF) ב-2013-12-11. {{cite news}}: (עזרה) "Dozens gather outside Egyptian embassy in London". 28 בינואר 2011. {{cite news}}: (עזרה) "Protest at Egyptian Embassy in London as Egypt's massacre continues". 16 באוגוסט 2013. אורכב מ-המקור ב-29 באוקטובר 2013. נבדק ב-28 באוקטובר 2013. {{cite news}}: (עזרה) "A global day of protest against the growing number of sexually violent attacks against women in Egypt saw protests outside the Egyptian embassy in London". 13 בפברואר 2013. {{cite news}}: (עזרה)
האנס יניקה

האנס יאניקה (בגרמנית: Hannes Jaenicke; נולד ב-26 בפברואר 1960) הוא שחקן גרמני. יאניקה נולד בפרנקפורט לאם מוזיקאית ואב ביוכמיאי, הוא עבר עם משפחתו לפיטסבורג שם היה לאביו עבודת מחקר באוניברסיטה, ב-1969 חזרה המשפחה לגרמניה. הוא למד משחק בווינה, בנוסף גם למד בבית ספר למחול מודרני בלונדון, והופיע במחזמר גברתי הנאווה. ב-1984 הופיע לראשונה בקולנוע בסרט "Abwärts", ב-1986 שיחק בסרט ביוגרפי על רוזה לוקסמבורג, ב-1992 שיחק במיני סדרה הקנדית "By Way of the Stars" המתרחשת בפרוסיה במאה ה-19, ב-1995 גילם את פיוטר השלישי, קיסר רוסיה בסרט טלוויזיה "יקטרינה הגדולה" על יקטרינה השנייה, קיסרית רוסיה. הוא דיבב את קפטן לי שאנג בדיבוב הגרמני לסרט מולאן, ב-1999 שיחק בסרט הקומדייה השחורה האמריקאי "Five Aces". מדיה וקבצים בנושא האנס יניקה בוויקישיתוף האנס יניקה, ברשת החברתית פייסבוק האנס יניקה, ברשת החברתית Goodreads האנס יניקה, במסד הנתונים הקולנועיים IMDb (באנגלית) האנס יניקה, באתר AllMovie (באנגלית) האנס יניקה, באתר Rotten Tomatoes (באנגלית) האנס יניקה, במסד הנתונים הקולנועיים KinoPoisk (ברוסית) האנס יניקה, באתר MusicBrainz (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "האנס יניקה".
פרדריק סטרקו

פרדריק סטרקו (באנגלית: Frederick Wilford Sturckow; נולד ב-11 באוגוסט 1961) הוא טייס חלל אמריקאי לשעבר. הוא השתתף ב-4 טיסות של מעבורת חלל. לאחר פרישה מנאס"א נקלט בוירג'ין גלקטיק והיה טייס של מספר טיסות ב-VSS Unity. פרדריק סטרקו נולד בלה מסה ליד סן דייגו, קליפורניה וסיים לימודי בית ספר בעיירה זו. בשנת 1984 הוא סיים לימודי תואר ראשון בהנדסת מכונות באוניברסיטה בקליפורניה ובשנת 2000 סיים לימודי תואר שני בפלורידה. בשנת 1984 סטקרו התגייס לחיל הנחתים של ארצות הברית ובשנת 1987 סיים קורס טיס. הוא היה טייס "מקדונל דאגלס F/A-18 הורנט" ושירת בבסיסי החייל ביפן, קוריאה הדרומית והפיליפינים. בשנת 1990 הוא השתתף במשימות מבצעיות של מלחמת המפרץ. בשנת 1992 סטרקו קיבל הסמכה של טייס ניסוי לאחר סיום קורס בבסיס חיל האוויר אדוארדס. בסך הכול סטרקו ביצע כ-6,500 שעות טיסה ב-60 מטוסים שונים. ב-1994 התקבל סטרקו לקורס להכנת אסטרונאוטים במרכז החלל ג'ונסון. לאחר סיום הקורס הוא כיהן במספר תפקידים בצוותי קרקע. בדצמבר 1998 הוא היה טייס של מעבורת החלל אנדוור במשימה STS-88 (רוברט קבאנה היה מפקד צוות). המטרה של המשימה הייתה להמשיך בניית תחנת החלל הבין-לאומית. באוגוסט 2001 הוא היה טייס של מעבורת החלל דיסקברי במשימה STS-105 (סקוט הורוביץ היה מפקד צוות). משימתה העיקרית הייתה חידוש אספקה לתחנת החלל. הבין-לאומית והחלפת צוותים. באוקטובר 2007 הוא היה מפקד של מעבורת החלל אטלנטיס במשימה STS-117. המטרה של המשימה הייתה להמשיך בניית תחנת החלל הבין-לאומית והחלפת צוות. בשנת 2009 הוא היה מפקד של מעבורת החלל דיסקברי במשימה STS-128. המטרה של המשימה הייתה החלפת צוות והעברת אספקה חדשה. סטרקו עזב את נאס"א בשנת 2013. לאחר שירות ביחידת האסטרונאוטים סטרקו נקלטה בוירג'ין גלקטיק והיה טייס ניסוי של חלליות שהיא פיתחה. לאחר סיום הבדיקות סטרקו מונה לטייס VSS Unity וביצע מספר משימות טיסה לחלל. מדיה וקבצים בנושא פרדריק סטרקו בוויקישיתוף פרדריק סטרקו באתר נאס"א (באנגלית) ביוגרפיה
לים

האם התכוונתם ל... דייוויד לים – שחקן ודוגמן אמריקאי ודט לים – שחקנית אמריקאית לאנס לים – שחקן אמריקאי לם ליים
מנתחים (סדרת טלוויזיה)

מנתחים היא סדרת טלוויזיה תיעודית ישראלית שעלתה לשידור ב-5 בספטמבר 2023 בערוץ כאן 11. הסדרה מנתחים עוקבת אחרי חייהם האישיים וההחלטות המקצועיות של מנתחים בכירים בישראל, ומציגה תיעוד של ניתוחים מורכבים, ייחודיים ומצילי חיים. את הסדרה, בת חמישה פרקים, יצרה הבמאית עידית אברהמי. כל פרק עוקב אחרי מנתחת או מנתח אחר, ובנוסף להליכים הניתוחים שמתבצעים וההתמודדות מול המטופלים מוצגים גם סיפורם האישי בדרך לבחירת המקצוע, וכן צדדים שונים בחיי המנתחים, כמו למשל צד אישי ומשפחתי. הסדרה מלווה את המנתחים ומציגה את הדרך שהובילה אותם למקצוע הרפואה ולתחום ההתמחות הספציפי בו בחרו. הסדרה מלווה גם את המטופלים בשלבי ההחלמה השונים לאחר ההליכים הניתוחיים. הסדרה גם מספקת את יצר הסקרנות של הצופים בכך שהיא נותנת פתח למציאות היומיומית של עבודתם של אותם המנתחים והמנתחות, וגם מביאה התבוננות לאספקט רחב יותר גם בהקשר התרבותי של המציאות הישראלית, בכך שבסדרה מתועדת העבודה הרפואית במסגרת המציאות בארץ. לצד תיעוד של רגעים מרגשים ומוצלחים גם המציאות מתועדת, בין היתר בהתמודדות של רופאה אישה עם סביבה גברית ברפואה הבכירה, רופא ערבי שמתוודה כי סבל מגזענות אפילו בתוך העבודה בחדר הניתוח ועוד. הסדרה צולמה בבתי חולים שונים בישראל. המשתתפים בסדרה הם מנתחים מוכרים ומובילים בתחומם בארץ ובעולם: פרופ' רחל גרוסמן – מומחית בניתוחים מיקרוכירורגיים להסרת גידולים ד"ר עבד אבו גנים – מומחה להשתלות כליה ולניתוחי כבד ולבלב, המרכז הרפואי האוניברסיטאי סורוקה ד"ר מיקי גידון – נוירוכירורג ילדים, המנתח הישראלי הראשון שביצע ניתוח להפרדת תאומות סיאמיות ד"ר חגי דקל – מומחה לניתוחי לב בילדים ובמבוגרים ד"ר יובל גיאלצ'ינסקי – מומחה במיילדות וגינקולוגיה, ברפואת העובר ובניתוחי עוברים. קדימון הסדרה, כאן 11, יוטיוב פרק ראשון, כאן 11 גילי איזיקוביץ, "המנתחים: חוד החנית" מראה מה קורה בחדרי ניתוח בלי הדרמה שמסביב, הארץ Yaron Ten Brink, דוקו של מציאות: "מנתחים" היא בעצם סדרת גיבורי-על ישראלית, באתר דוקו של מציאות: "מנתחים" היא בעצם סדרת גיבורי-על ישראלית | טיים אאוט, ‏2023-09-05 אוהבים דוקו דרמה? כאן 11 בסדרה חדשה ומסקרנת, באתר Ice, ‏2023-08-20 החלטות של חיים ומוות: הצצה לחייהם של המנתחים בישראל, באתר סרוגים
יום הזיכרון הבינלאומי לסחר בעבדים ולביטולו

יום הזיכרון הבינלאומי לסחר העבדים ולביטולו הוא יום בינלאומי שמצוין ב-23 באוגוסט בכל שנה, היום שקבע אונסק"ו להנצחת סחר העבדים הטרנס-אטלנטי ולביטולו של סחר זה. יום הזיכרון נבחבר ב-23 באוגוסט בגלל שבמהלך הלילה שבין ה-22 באוגוסט ל-23 באוגוסט 1791, באי סנט דומינג (כיום האיטי ), החל מרד העבדים בהאיטי. התקוממות זו גרמה לאירועים שהיוו גורם מרכזי בביטול סחר העבד הטרנס-אטלנטי שהיו שלב חשוב בתנועה לביטול העבדות. היום נבחר על ידי קבלת החלטה 29 C/40 על ידי הוועידה הכללית של אונסק"ו במושב ה-29 שלה. חוזר CL/3494 מיום 29 ביולי 1998 מהמנהל הכללי הזמין את שרי התרבות במדינות השונות לקדם את היום. מדי שנה המדינות החברות של אונסק"ו מארגנות אירועים בתאריך זה, הכוללים השתתפות של צעירים, מחנכים, אמנים ואנשי רוח. הדבר נכלל כחלק ממטרות פרויקט אונסק"ו המכונה, "דרך העבדים". היום מהווה הזדמנות להכרה קולקטיבית בנושא ולהתמקדות בסיבות ההיסטוריות, השיטות וההשלכות של העבדות וכן בהוקרה לתנועה לביטול העבדות. בנוסף, היום מספק במה לניתוח ודיאלוג של יחסי הגומלין שהולידו את הסחר בבני אדם במרחב הטרנס-אטלנטי בין אפריקה, אירופה, אמריקה והאיים הקריביים . ימי זיכרון בינלאומיים דומים אחרים כוללים את: יום ההנצחה הבינלאומי לזכר קורבנות השואה - 27 בינואר היום הבין-לאומי לביטול האפליה גזעית - 21 במרץ יום הזיכרון הבין-לאומי לקורבנות העבדות וסחר העבדים הטרנס-אטלנטי - 25 במרץ יום הסובלנות הבינלאומי - 16 בנובמבר היום הבינלאומי לביטול העבדות - 2 בדצמבר וכן : השנה הבינלאומית להנצחת המאבק בעבדות וביטולה ב-2004 השנה הבינלאומית לאנשים ממוצא אפריקאי בשנת 2011 העשור הבינלאומי לאנשים ממוצא אפריקאי 2015–2024 התנועה לביטול העבדות סחר העבדים האטלנטי מרד העבדים בהאיטי Records of the General Conference, 29th session, Paris, 21 October to 12 November 1997, v. 1: Resolutions UNESCO bulletin on International Day for the Remembrance of the Slave Trade and its Abolition אתר האינטרנט הרשמי של יום הזיכרון הבינלאומי לסחר בעבדים ולביטולו (בספרדית) אתר האינטרנט הרשמי של יום הזיכרון הבינלאומי לסחר בעבדים ולביטולו (באנגלית) נושא 2021: "סיום מורשת הגזענות של העבדות: ציווי גלובלי לצדק" ימי הזיכרון של האו"ם 23 באוגוסט: היום הבינלאומי לזכר סחר העבדים וביטולו שירות הזיכרון הלאומי לזיכרון עבדות 2016, לונדון יום הזיכרון הבינלאומי לעבדות, המוזיאון הימי הלאומי, גריניץ', לונדון
שושלת (פירושונים)

האם התכוונתם ל... שושלת – סדרה של שליטים השייכים לאותה משפחה, בדרך כלל שושלת מלוכה שושלת (סדרת טלוויזיה) – סדרת טלוויזיה אמריקאית מבית היוצר של המפיק ארון ספלינג בשנים 1981–1989 שושלת (סדרת טלוויזיה, 2017) – סדרת טלוויזיה אמריקאית ועיבוד מחודש לסדרה באותו השם שמשודרת ברשת "The CW" שושלת שוורץ – סרט קולנוע ישראלי, בבימויו של שמואל הספרי, שיצא לאקרנים בשנת 2005 שושלות
1929 בצרפת

שנת 1929 בצרפת הייתה השנה בה ציינה צרפת 942 שנות לאום. נשיא צרפת – גסטון דומרג ראש ממשלת צרפת – עד 29 ביולי – רמון פואנקרה 29 ביולי – 2 בנובמבר – אריסטיד בריאן מ-2 בנובמבר – אנדרה טרדיו 24 ביולי – ראש הממשלה רמון פואנקרה מתפטר בגלל מצב בריאותי – הוא מוחלף על ידי אריסטיד בריאן הסכם קלוג בריאן, שאוסר על שימוש במלחמה כמדיניות לאומית, למעט במקרה של הגנה עצמית, נכנס לתוקף 5 בספטמבר – אריסטיד בריאן מציג את הצעתו ל"ארצות הברית של אירופה" 22 באוקטובר – ממשלת בריאן נופלת 30 ביוני – נפתח הטור דה פראנס 28 ביולי – הטור דה פראנס מסתיים בניצחונו של מוריס דה ווייל מבלגיה 20 בינואר – ז'אן-ז'אק פרי, מפיק מוזיקה אלקטרונית (נפטר ב-2016) 5 בפברואר – לוק פרארי, מלחין (נפטר ב-2005) 6 בפברואר – פייר ברייס, שחקן (נפטר ב-2015) 7 בפברואר – פרנסואה פונטן, פוליטיקאי (נפטר ב-1979) 8 בפברואר – קלוד ריץ', שחקן (נפטר ב-2017) 10 בפברואר – ברטראן פוארו–דלפ, עיתונאי ונובליסט (נפטר ב-2006) 19 בפברואר – ז'אק דראי, במאי קולנוע (נפטר ב-2003) 7 באפריל – בוב דנאר, שכיר חרב (נפטר ב-2007) 8 באפריל – פירוק ברוהה, מתמטיקאי (נפטר ב-2007) 23 באפריל – ג'ורג' סטיינר, מבקר ספרות, פילוסוף וסופר (נפטר ב-2020) 1 במאי – ולנטין הו, רוכב אופניים (נפטר ב-2017) 31 במאי – ג'וזף ברנרדו, שחיין 27 ביוני – מוריס קוב דה מרוויל, הארכיבישוף של בירמינגהאם (נפטר ב-2007) 6 ביולי – הלן קארה דאנקוס, היסטוריונית פוליטית (נפטרה ב-2023) 13 ביולי – רנה לאלו, במאי, תסריטאי ואנימטור (נפטר ב-2004) 27 ביולי – ז'אן בודריאר, פילוסוף (נפטר ב-2007) 9 בספטמבר – קלוד נוגארו, זמר ומשורר (נפטר ב-2004) 19 באוקטובר – אנרי קואקו, סופר (נפטר ב-2017) 20 בנובמבר – ריימונד ל'פוואר, מלחין (נפטר ב-2008) 7 בדצמבר – גילס תומאס, סופר מדע בדיוני (נפטר ב-1985) (קטגוריה:צרפתים שנפטרו ב-1929) 21 בינואר – אטיין אימונייה, בלשן וחוקר (נולד ב-1844) 29 בינואר – לה גולו, רקדנית ודוגמנית יהודייה–צרפתית (נולדה ב-1866) 19 בפברואר – ז'וזף ולנטן בוסינסק, מתמטיקאי ופיזיקאי (נולד ב-1842) 15 במרץ – פליקס בלזר, רופא (נולד ב-1849) 20 במרץ – פרדיננד פוש, מצביא במלחמת העולם הראשונה (נולד ב-1851) 22 באפריל – אנרי לרול, צייר (נולד ב-1848) 24 באפריל – קרולין רמי דה גובהרד, עיתונאית סוציאליסטית ופמיניסטית (נולדה ב-1855) 25 ביוני – שארל ויקטור לנגולי, היסטוריון ופלאוגרפיה (נולד ב-1863) 10 באוגוסט – פייר פטו, מתמטיקאי (נולד ב-1878) 23 בספטמבר – לואי ארנסט דובו, קרדינל (נולד ב-1856) 1 באוקטובר – אנטואן בורדל, פסל וצייר (נולד ב-1861) 24 בנובמבר – ז'ורז' קלמנסו, ראש ממשלת צרפת פעמיים (נולד ב-1841) 20 בדצמבר – אמיל לובה, נשיא וראש ממשלת צרפת (נולד ב-1838) מדיה וקבצים בנושא 1929 בצרפת בוויקישיתוף
אוניברסיטת סאסקס

אוניברסיטת סאסקס (באנגלית: University of Sussex) היא אוניברסיטת מחקר ציבורית שבסיסה בפאלמר שבמזרח סאסקס, אנגליה, המהווה חלק מהמטרופולין של ברייטון. האוניברסיטה הוקמה באמצעות אמנה מלכותית באוגוסט 1961. יותר משליש מהסטודנטים רשומים לתוכניות לתארים מתקדמים וכשליש מהצוות הם מחוץ לבריטניה. באוניברסיטה יש קהילה של כ-20,000 סטודנטים, כאשר אחד מכל שלושה הוא סטודנט זר. ההכנסה השנתית של המוסד לשנים 2021–2022 הייתה 345.2 מיליון ליש"ט, וההוצאות עמדו על 377.4 מיליון ליש"ט. בסגל האוניברסיטה היו 5 זוכי פרס נובל, 15 עמיתים מהחברה המלכותית, 10 עמיתים מהאקדמיה הבריטית, 24 עמיתים מהאקדמיה למדעי החברה (אנ') וזוכה פרס קראפורד. נשיא האוניברסיטה הוא סנג'יב בהסקר, שהחליף את ריצ'רד אטנבורו. בדצמבר 1911 החל התכנון להקים אוניברסיטה במקום, אך הפרויקט נעצר בשל מלחמת העולם הראשונה, והכסף שנאסף שימש במקום זאת לספרים עבור המכללה העירונית. הרעיון התחדש בשנות ה-50, וביוני 1958 אישרה הממשלה את התכנית להקמת האוניברסיטה, וזו הוקמה בפועל לאחר קבלת אמנה מלכותית ב-16 באוגוסט 1961. האוניברסיטה גדלה מ-52 סטודנטים בשנת 1961 ל-3,200 בשנת 1967. בשנת 1980 סאסקס הקדימה את אוניברסיטת אוקספורד והפכה לאוניברסיטה עם ההכנסה הגבוהה ביותר ממענקי מחקר. האוניברסיטה עברה מספר שינויים בשל תוכנית אסטרטגית שבוצעה בשנים 2009–2015, כולל הכנסת קורסים אקדמיים חדשים, פתיחת מרכזי מחקר חדשים ושיפוץ של הקמפוס כולו. האוניברסיטה חברה בתוכנית ארסמוס, ומציעה למעלה מ-400 תוכניות לתואר ראשון, למעלה מ-210 תוכניות לתואר שני ולמעלה מ-70 תוכניות דוקטורט. היא תומכת בכ-1,000 צוותי הוראה ומחקר ובלמעלה מ-1,200 סטודנטים לדוקטורט. בשנת 2016 דורגה האוניברסיטה במקום ה-187 בעולם בדירוג QS של אוניברסיטאות בעולם, ובשנת 2021 דורגה במקום ה-20 בבריטניה ובמקום ה-160 בעולם בדירוג אוניברסיטאות בעולם של Times Higher Education. מדיה וקבצים בנושא אוניברסיטת סאסקס בוויקישיתוף אתר האינטרנט הרשמי של אוניברסיטת סאסקס (באנגלית) אוניברסיטת סאסקס, ברשת החברתית פייסבוק אוניברסיטת סאסקס, ברשת החברתית אקס (טוויטר) אוניברסיטת סאסקס, ברשת החברתית אינסטגרם Alison Field, Sanjeev Bhaskar appointed new Chancellor, The University of Sussex (באנגלית) A potted history, My Brighton and Hove (באנגלית) University Guide 2016 - The Times, nuk-tnl-deck-prod-static.s3-eu-west-1.amazonaws.com QS World University Rankings® 2015/16, Top Universities (באנגלית)
Volfied

Volfied (וולפיד; ביפנית: ヴォルフィード; בישראל הוא מכונה לעיתים גם "סוגר שטחים" בדומה לקסוניקס) הוא משחק ארקייד שעוצב על ידי פוקיו מיצוג'י, ויצא לאור על ידי חברת טאיטו (אנ') היפנית ב-1989. המשחק הוא המשך למשחק Qix (אנ'), עם תכונות נוספות ועיצוב מדע בדיוני עתידני. בניגוד לגאומטריה הקווית של Qix, השחקן שולט בחללית קטנה שנקראת "מונטורוס" במקום בסטיקס, והאויבים הם חייזרים. המשחק מתרחש בגלקסיה אחרת. טייס חלל חוזר לכוכב הלכת שלו, "וולפיד", ומגלה שהוא מותקף על ידי כוח חייזרי לא ידוע. מעטים מתושבי וולפיד שנותרו מסתתרים במחתרת ושולחים לטייס אות מצוקה. טייס החלל מחליט להציל אותם ולחסל את איום החייזרים באמצעות מונטורוס, ספינת החלל שלו. המשחקיות זהה בכללותה לזו של Qix. עם זאת, האויב העיקרי אינו אוסף של קווים כמו ב-Qix, אלא חייזר מתחלף שמלווה תמיד בחייזרים קטנים יותר. כשהשחקן מצליח לסמן באמצעות החללית חלק מהשטח בשלב, הצד שבו האויב הראשי מצוי בו מוגדר בתור החוץ. כל אויב קטן יותר שמצוי בתוך השטח המסומן נהרג, תוך שהשחקן זוכה בשיפורים ונקודות. על מנת להשלים שלב, השחקן חייב לסמן לפחות 80% משטח השלב. זאת, בניגוד ל-Qix, בו נדרש 70% מהשטח, ו-Super Qix שדרש 75%. לכל שלב בוולפיד יש רקע ואויבים משלו, והרקע באזורים שהשחקן סימן מוחלף לפי התקדמותו ברקע של השלב הבא. על שטח המשחק מופיעות גם קופסאות אפורות שנותנות לשחקן שיפורים אקראיים כשהן נאספות. אם השחקן מקיף את האויב הראשי בבת אחת, הוא מקבל בונוס מיוחד של מיליון נקודות ואם הוא יורה בו, הוא מקבל מאה אלף נקודות. ב-1989 חברת I.T.L פיתחה יחד עם טאיטו, גרסה לקונסולת ה-PC Engine. הגרסה הופצה ביפן בלבד. ב-1991 שתי החברות גם פתחו גרסה של המשחק לקונסולת הסגה מגה דרייב. באמריקה הגרסה שווקה תחת השם "Ultimate Qix". חברת Empire Interactive פיתחה גרסאות של המשחק לקומודור אמיגה, אטארי ST והמחשב האישי. בשנת 1991 חברת Ving פיתחה גרסה של המשחק למחשבי ה-FM Towns שהופצה ביפן בלבד, אף שהטקסט במשחק הוא באנגלית. גרסה לקונסולת הפלייסטיישן. שוחררה בשנת 2001. באמריקה הגרסה שווקה תחת השם "Qix Neo". ב-2005 יצרה טאיטו את "Taito Legends", אוסף משחקים ובכללם Volfied לקונסולות פלייסטיישן 2, Xbox ול-Windows. גרסת Java לטלפונים סלולריים, הופצה באירופה על ידי טאיטו ב-2007. ביפן, המגזין Game Machine כלל את Volfied בגיליון ה-15 בספטמבר 1989 כיחידת ארקייד השולחנית התשיעית המצליחה ביותר של החודש. Xonix Volfied באתר Arcade Museum Volfied באתר Arcade History Volfied באתר MobyGames Volfied, במסד הנתונים הקולנועיים IMDb (באנגלית) Retrospective: Volfied from the Arcade, Retro Thing Retrospective: Volfied from the Arcade, Retro Thing "Game Machine's Best Hit Games 25 - テーブル型TVゲーム機 (Table Videos)". Game Machine (ביפנית). Amusement Press, Inc. (364): 21. 15 בספטמבר 1989. {{cite journal}}: (עזרה)
24/6 (אלבום)

24/6 הוא אלבום מוזיקה של הזמר-יוצר החסידי אמריקאי ליפא שמלצר. האלבום יצא בחודש מרץ 2011 והוא כולל 6 מחרוזות וסך הכל 37 שירים. באלבום השתתפו עמירן דביר ותזמורתו ודודי קאליש עם המקהלה. האלבום הופק על ידי ליפא שמלצר ונפתלי שניצלר והופץ בידי חברת התקליטים גרינטק. ליפא שמלצר עמירן דביר דודי קאליש דניאל אהביאל נפתלי שניצלר מוישי קרויס ליפא שמלצער באלבום חדש, הידיעה לקריאה באתר 'חסידניוז'. מידע על האלבום 24/6 באתר MusicBrainz
אילקו אשכנזי

אילקו מואיז אשכנזי (בבולגרית: Илко Моис Ескенази; ‏20 במאי 1949, וארנה, הרפובליקה העממית הבולגרית–28 בספטמבר 1994, וארנה, בולגריה) היה משפטן ופוליטיקאי יהודי-בולגרי אשר בין 1991 ל-1992 כיהן כסגן ראש ממשלת בולגריה. אילקו אשכנזי נולד בווארנה ורכש השכלה יסודית ותיכונית בעיר הולדתו. בהמשך, סיים את הפקולטה למשפטים באוניברסיטת סופיה והועסק כעמית מחקר באקדמיה הבולגרית למדעים. השלים פוסט דוקטורט בז'נבה. אשכנזי כיהן כמרצה באוניברסיטת סופיה ובאוניברסיטה לכלכלה בווארנה. הוא התמחה בקניין רוחני וכתב שורת מאמרים וספרים בנושא. ב-1990 נבחר לחבר האספה הלאומית הבולגרית ובנובמבר 1991 התמנה לסגן ראש ממשלת בולגריה בממשלת הקואליציה של פיליפ דימיטרוב. אשכנזי כיהן בתפקידו עד דצמבר 1992. אשכנזי טבע למוות סמוך לווארנה לאחר שנפגע על ידי אופנוע ים בעת שנפש במקום. לאחר מותו הוקמה קרן מלגות על שמו אשר תומכת בסטודנטים וביזמים צעירים. כיכר בעיר וארנה נושאת את שמו. ב-2014 ייסדה ומימנה משפחתו של אחיו מתן פרס שנתי לסטודנט מצטיין באוניברסיטה לכלכלה בווארנה. ב-1998 זכה ב"פרס ע"ש יוני נתניהו" למפעל חיים. אתר הקרן על שם אילקו אשכנזי אילקו אשכנזי - ביוגרפיה, באתר omda.bg (בבולגרית).
יחסי מאוריטניה – קוריאה הצפונית

יחסי מאוריטניה–קוריאה הצפונית הם היחסים הבילטרליים שבין הרפובליקה האסלאמית של מאוריטניה לרפובליקה הדמוקרטית העממית של קוריאה. למרות עמדתה הפרו-צרפתית של מאוריטניה במהלך המלחמה הקרה, המדינה שמרה לעיתים על קשרים הדוקים יחסית עם קוריאה הצפונית. יחסים דיפלומטיים ראשוניים כוננו בין המדינות ב-11 בנובמבר 1964, מה שגרם לקוריאה הדרומית לנתק את היחסים עם מאוריטניה. ב-4 בנובמבר 1964 צפון קוריאה ומאוריטניה פרסמו הודעה משותפת הקוראת לנסיגה של כל הכוחות המזוינים הזרים מאסיה, אפריקה ואמריקה הלטינית. בשנת 1967, נשיא מאוריטניה מוח'תאר אולד דאדה הגיע לביקור ממלכתי בפיונגיאנג. בשנת 1970, השר הצפון-קוריאני קאנג ריאנג-ווק (Kang Ryang-uk) הוביל משלחת למאוריטניה. ב-30 במאי 1975 ערך קים איל-סונג ביקור ממלכתי במאוריטניה. הייתה זו הפעם היחידה שבה מנהיג קוריאה הצפונית ביקר במדינה מחוץ לגוש המזרחי ולאסיה. הביקור מונצח במוזיאון הידידות הבין-לאומית, המציג מפת עולם בה מוארות מאוריטניה ומדינות נוספות בהן ביקר הנשיא. ב-1976 היחסים בין המדינות נחלשו, לאחר שקוריאה הצפונית הכירה ברפובליקת סהרה הערבית הדמוקרטית. ביוני 1977 נותקו היחסים הדיפלומטיים בין שתי המדינות, לאחר שקוריאה הצפונית תמכה צבאית בממשלת רפובליקת סהרה ובחזית פוליסריו במהלך מלחמת סהרה המערבית. Marcus Noland, “The greatest event in the history of Mauritania”—Kim Il-sung’s 1975 world tour | PIIE, www.piie.com, ‏2011-06-12 (באנגלית)
אבנימלך

האם התכוונתם ל... משה אבנימלך – פלאונטולוג וגאולוג ישראלי יורם אבנימלך – חוקר ישראלי בתחום מדעי הסביבה, פרופסור בפקולטה להנדסה אזרחית וסביבתית בטכניון
ז'ונאס בלוקה

ז'ונאס בלוקה (באנגלית: Jonas Bloquet; נולד ב-10 ביולי 1992) הוא שחקן בלגי, הידוע בתפקידיו כג'ונאס בסרט הדרמה הבלגי "שיעורים פרטיים" (2009), מה שזיכה אותו במועמדות לפרס מגריט לשחקן המבטיח ביותר, וינסנט לבלאן במותן הפסיכולוגי "היא" (2016), שעליו היה מועמד לפרס סזאר לשחקן המבטיח ביותר, ומוריס "פרנצ'י" ת'ריאול בסרט האימה "הנזירה" (2018), תפקיד שאותו הוא גילם בשנית בסרט ההמשך שעלה לאקרנים בשנת 2023, "הנזירה 2". מדיה וקבצים בנושא ז'ונאס בלוקה בוויקישיתוף ז'ונאס בלוקה, ברשת החברתית פייסבוק ז'ונאס בלוקה, ברשת החברתית אינסטגרם ז'ונאס בלוקה, במסד הנתונים הקולנועיים IMDb (באנגלית) ז'ונאס בלוקה, באתר AllMovie (באנגלית) ז'ונאס בלוקה, באתר Rotten Tomatoes (באנגלית) ז'ונאס בלוקה, במסד הנתונים הקולנועיים KinoPoisk (ברוסית) Jonas Bloquet: "We can't allow ourselves to remain silent", web.archive.org, ‏2018-05-02 A MOMENT WITH: JONAS BLOQUET, web.archive.org, ‏2022-05-02 UBBA, web.archive.org, ‏2021-03-01 - Films CANALPLUS.FR, web.archive.org, ‏2018-08-13 Jonathan James, Interview with THE NUN’s Jonas Bloquet, Daily Dead, ‏2018-09-11 (באנגלית אמריקאית)
יאנוש טאוס

יאנוש טאוס (בהונגרית: Tausz János;‏ בארץ', 5 במרץ 1911 – בודפשט, 25 במאי 1988) היה פוליטיקאי יהודי-הונגרי, שר לסחר פנים בממשלת הונגריה, חבר באספה הלאומית ההונגרית (חבר פרלמנט) במשך שמונה קדנציות (36 שנים) משנת 1949 עד 1985. יאנוש טאוס נולד במשפחה יהודית בעיר בת כ-10,000 תושבים בדרום טרנסדנוביה על גבול קרואטיה. אביו אילש (על פי רוב אליהו) טאוס היה עובד מסחרי ופקיד, ואמו הייתה מרגיט וייס. הוא השלים את לימודיו בבית הספר היסודי בבארץ' ובבית ספר תיכון בפץ' ובבודפשט. הוא סיים את לימודיו ואת בחינות הבגרות בבודפשט ובתום לימודיו, החל לעבוד כפקיד ב"מפעל הסבון פלורה" ולאחר מכן אצל יורשו המשפטי, .Hutter és Lever Rt עד 1948 (בהפסקה בתקופת השואה). טאוס היה חבר במפלגה הסוציאל-דמוקרטית ההונגרית (MSZDP) משנת 1933. כיהודי נלקח בין 1942 לבין 1945 למחנות שירות העבודה (עבודות כפייה לגברים יהודים עבור הצבא ההונגרי), שרד וחזר. משנת 1945 היה עובד של המפלגה הסוציאל-דמוקרטית ב-1948 היה ראש מחלקת הסגל של המפלגה בין 1948 לבין 1950 היה סגן ראש מחלקת הסגל של מפלגת העובדים ההונגרית (MDP) מפלגת השלטון והיחידה אז בהונגריה. חבר ההנהגה הלאומית של המפלגה הסוציאל-דמוקרטית ב-1948 חבר ההנהגה המרכזית של ה-MDP בין השנים 1948–1956 חבר הוועד המרכזי של מפלגת הפועלים הסוציאליסטית ההונגרית (MSZMP) בין 1962–1970 חבר ועדת הבקרה המרכזית של ה-MSZMP מ-1970 ועד מותו הוא היה חבר פרלמנט ברציפות מ-1949 עד 1985 בין השנים 1950–1951, היה מזכיר מדיני (סגן שר) במשרד לסחר פנים בין השנים 1951–1956, סגן שר לסחר פנים וסגנו הראשון של שר לסחר פנים שר לסחר הפנים מ-14 באפריל 1956 עד 31 באוקטובר 1956 ב-1956 וב-1957 היה מנכ"ל המשרד וחבר בוועדה הממשלתית לאספקה ציבורית של משרד לסחר הפנים. מ-9 במאי 1957 עד 7 בדצמבר 1966 הוא שוב היה שר לסחר הפנים. טאוס היה מנכ"ל IBUSZ בין 1967 ל-1978 (סוכנות התיירות והנסיעות ההונגרית הממלכתית שהייתה היחידה אז בהונגריה), עד לפרישתו. משנת 1975 היה נשיא איגוד עובדי המסחר, הפיננסים והאירוח. מסדר ההצטיינות של הרפובליקה העממית ההונגרית (1951) מסדר ההצטיינות של הדגל האדום של העבודה (1955 ו-1977) מסדר ההצטיינות של העבודה (1961 ו-1964) מסדר ההצטיינות למולדת סוציאליסטית (1967) יובל השחרור מדליית זיכרון (1970) מסדר כבוד העבודה (דרג זהב, 1970) המסדר ההונגרי של דגל הרפובליקה העממית (1981) מסדר הדגל של הרפובליקה העממית ההונגרית מעוטר בזר דפנה (1986) לקסיקון ביוגרפי הונגרי neb.hu יוז'ף בלן–לאסלו הובאי: ממשלות הונגריה, 1848–2004. מהדורה חמישית, מורחבת ומתוקנת. הוצאה לאור אקדמית, בודפשט, 2004. 458–459. יאנוש טאוס באתר Arcanum יאנוש טאוס ב"נקודת שם"
אליפות אסיה בכדורגל נשים 1991

אליפות אסיה בכדורגל נשים 1991 (באנגלית: 1991 AFC Women's Championship) היא המהדורה השמינית של האליפות אסיה בכדורגל נשים שארגנה קונפדרציית הכדורגל של אסיה. הטורניר נערך ביפן והתקיים מ-26 במאי עד ה-8 ביוני 1991. האליפות שימשה כטורניר המוקדמות לגביע העולם הראשון לנשים, שנערך מספר חודשים לאחר מכן בסין. האליפות נערכה בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו המארחת יפן וסין - האלופה המכהנת. בסיום המשחק, שנערך בפוקואוקה, ניצחה סין 0-5 וזכתה בטורניר בפעם השלישית ברציפות. בעקבות מיקומן כשלוש הראשונות, העפילו סין, יפן וטאיוואן ישירות לגביע העולם כנציגות של אסיה.
אלומיניום אנטימוניד

אלומיניום אנטימוניד או אלומיניום אנטימוני (AlSb) הוא מוליך למחצה ממשפחת החומרים III-V (אנ') המכיל אלומיניום ואנטימון. קבוע הסריג הוא 0.61 ננומטר. הפער האסור העקיף שלו הוא בערך 1.6 אלקטרון וולט ב-300 מעלות קלווין, בעוד שהפער האסור הישיר שלו הוא 2.22 אלקטרון וולט. ניידות האלקטרונים שלו היא 200 (cm²·V − 1 ·s − 1) וניידות החורים 400 (cm²·V − 1 ·s − 1) ב-300 מעלות קלווין. מקדם השבירה שלו הוא 3.3 באורך גל של 2 מיקרומטר, והקבוע הדיאלקטרי שלו הוא 10.9 בתדר מיקרוגל. AlSb יכול להגיב עם חומרים III-V אחרים כדי לייצר חומרים טרנריים כולל AlInSb, AlGaSb ו-AlAsSb. אלומיניום אנטימוניד דליק למדי בגלל כושר החיזור של יון האנטימוניד (Sb-3). הוא נשרף ויוצר תחמוצת אלומיניום ואנטימון תלת-חמצני (אנ'). גליום אנטימוניד אלומיניום שקוף אלומיניום ארסניד (אנ') K Seeger and E Schonherr "Microwave dielectric constant of aluminium antimonide" Semicond. Sci. Technol. 6 (1991) 301 doi:10.1088/0268-1242/6/4/013